เปิดปก
รวยด้วยเงินกู้ไม่ต้องกู้เงินใคร
21 ส.ค. 2554

รวยด้วยเงินกู้ไม่ต้องกู้เงินใคร
โดย..วันเพ็ญ พุทธานนท์
รวยด้วยเงินกู้...ไม่ต้องกู้เงินใครหลายคนที่ต้องการเริ่มธุรกิจ แต่ไม่มีเงินลงทุน คงต้องนั่งกุมขมับว่า ถ้าไม่มีทุน จะทำธุรกิจอย่างไร ถ้าไม่ต้องกู้เงิน




คำถามนี้ หาคำตอบได้จากหนังสือเรื่อง รวยด้วยเงินกู้ ไม่ต้องกู้เงินใคร ที่ถอดรหัสความสำเร็จมาจากชายวัยเพียง 37 ปี แต่มีทรัพย์สินมูลค่านับ 100 ล้านบาท ที่ชื่อ กีรติ วัฒนพานิช
“ตั้งแต่ทำธุรกิจมา ผมไม่เคยกู้เงินใครมาทำเลย” 
อ่านแล้วเชื่อว่า คนจำนวนมากคิดว่าเป็นไปยาก หากไม่มีเงินถุงเงินถังติดตัวมา แต่สำหรับเจ้าของเรื่องราวในหนังสือเล่มนี้ ทำมาแล้ว และทำได้จนสำเร็จอย่างทุกวันนี้
เคล็ดลับเริ่มต้นคือ การลงทุนที่เริ่มต้นจากเงินน้อย ลงเท่าที่มี แต่อย่าตั้งความหวังสูงเกินไป เพราะอาจทำให้ท้อถอยได้ ซึ่งการลงทุนที่ไม่เป็นหนี้ ย่อมหมายถึงการเริ่มต้นที่เป็นต่อมากกว่าคนอื่นที่เริ่มต้นจากการเป็นหนี้ เพราะอย่างน้อยก็เริ่มต้นจากศูนย์ไม่ได้เริ่มจากติดลบ เรียกได้ว่า มีชัยไปกว่าครึ่งแล้ว
หนังสือเล่มนี้ จะบอกแนวคิด และเคล็ดลับของการต่อยอดจากเงินทุนน้อยๆ ไปสู่เม็ดเงินรายได้ที่มากขึ้น เริ่มจากการเปลี่ยนแนวคิดใหม่ เรียนรู้กฎของตลาดเล็ก และตลาดใหญ่ เพื่อประเมินศักยภาพตัวเอง และอีกหลากหลายเรื่องที่เชื่อว่าจะมีประโยชน์แน่นอนเมื่ออ่านจบ